সু গার্ডনার

সু গার্ডনার (জন্মঃ ১১ মে, ১৯৬৭) হচ্ছেন একজন কানাডিয়ান সাংবাদিক অলাভজনক ও ব্যবসায়ী নির্বাহী। তিনি ডিসেম্বর ২০০৭ থেকে মে ২০১৪ পর্যন্ত উইকিমিডিয়া ফাউন্ডেশনের নির্বাহী পরিচালক ছিলেন। তিনি এর পূর্বে কানাডিয়ান ব্রডকাস্টিং করপোরেশনের ওয়েবসাইট এবং অনলাইন নিউজ আউটলেটের পরিচালক ছিলেন। ফোর্বস ম্যাগাজিন অনুযায়ী তিনি ২০১২ সালে সারা পৃথিবীতে ৭০তম ক্ষমতাবান নারী হিসেবে স্বীকৃতি পান। এটা বিশেষভাবে উল্লেখযোগ্য যে, তিনি স্টপ অনলাইন পাইরেসি অ্যাক্টের প্রতিবাদে সারা দিন উইকিপিডিয়া ব্ল্যাকআউট পরিচালনা করেছিলেন।The World's 100 Most Powerful Women, Sue Gardner. Forbes. Accessed August 23, 2012.

 জীবন এবং সাংবাদিকতা পেশা 
গার্নার কানাডার অন্টারিওর পোর্ট হোপে বেড়ে উঠেন এবং তিনি ছিলেন একজন অ্যাংলিকান মিনিস্টার এবং স্কুল অধ্যক্ষের কন্যা। তিনি রাইয়ারসান বিশ্ববিদ্যালয় থেকে সাংবাদিকতার উপর ডিগ্রী গ্রহণ করেন।Wikipedians do it for love. Really . Globe and Mail. July 26, 2010 ১৯৯০ সালে তিনি অ্যাজ ইট হ্যাপেনস (As It Happens) অনুষ্ঠানের মধ্য দিয়ে কানাডিয়ান ব্রডকাস্টিং করপোরেশনে তার পেশা জীবন শুরু করেন। তিনি  সিবিসি রেডিওর (CBC Radio) সাম্প্রতিক বিষয় এবং নিউজওয়ার্ল্ড ইন্টারন্যাশনালে (Newsworld International) এক যুগেরও বেশি সময় ধরে প্রযোজক, প্রতিবেদক এবং ডকুমেন্টারি মেকার হিসেবে কাজ করেছেন পপ কালচার এবং সামাজিক ইস্যু সমূহ কেন্দ্রীভূত করে।From the Lavin Agency's profile .

২০০৬ সালের মার্চে তিনি CBC.ca (CBC ওয়েবসাইট এবং ইন্টারনেট প্ল্যাটফর্ম) এর ঊর্ধ্বতন পরিচালক হিসেবে ক্লড গ্যালিপাও এর স্থলাভিষিক্ত হন।CBC clicks online by Tara Perkins . Toronto Star. July 19, 2006, via the Friends of Canadian Broadcasting archives.Does CBC.ca run itself?. The Tea Makers. March 2, 2006

 উইকিমিডিয়া এবং সাম্প্রতিক কাজ 
২০০৭ সালের মে মাসে গার্ডনার সিবিসি ত্যাগ করেন এবং এর পরেই উইকিমিডিয়া ফাউন্ডেশনের অপারেশনস এবং গভার্নেন্সের উপর বিশেষ উপদেষ্টা হিসেবে কনসাল্টিং শুরু করেন।Wikimedia Foundation press release, June 27, 2007.

২০০৭ সালের ডিসেম্বরে তাকে ফাউন্ডেশনের নির্বাহী পরিচালক হিসেবে নেয়া হয়।"Sue Gardner Hired as Executive Director", Wikimedia Foundation press release. December 3, 2007 পরবর্তি দুই বছর তিনি কর্মচারী ও তহবিল সংগ্রহ টিমের বৃদ্ধি তত্ত্বাবধান করেন এবং ফ্লোরিডার টাম্পা থেকে সান ফ্রান্সিস্কোতে কার্যালয় স্থানান্তর করেন।

২০০৯ সালের অক্টোবরে হাফিংটন পোস্টে Media game changers of the years এ দশ জনের একজন হিসেবে তার নাম ঘোষণা করা হয় উইকিমিডিয়ার কাজে নতুন মিডিয়ার উপর প্রভাবের জন্য।From the series of slides for the 10 Game Changers: Who Is The Ultimate Game Changer In Media? – Sue Gardner. HuffPost. March 18, 2010

২০১২ সালের জানুয়ারিতে উইকিমিডিয়া যখন তার বাৎসরিক তহবিলের লক্ষ্য অর্জন করেন তখন গার্ডনারকে অল্প সময়ের জন্য প্রতি পৃষ্ঠার উপরে তার ছবি ও ধন্যবাদ জ্ঞাপক পত্রের (Thank you letter) লিঙ্কসহ দেখা যায়।Wikimedia Raises $20 Million, Removes Awkward Contributor Pics, PCMag, January 3, 2012

 তথ্যসূত্র 

 বহিঃসংযোগ 

 সু গার্ডনারের ব্যক্তিগত ব্লগ
 "উইকিপিডিয়া নেতৃত্বে সু গার্ডনার" কানাডিয়ান ব্রডকাস্টিং কোম্পানি

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডিয়ান ব্রডকাস্টিং কর্পোরেশন মানুষ
বিষয়শ্রেণী:কানাডীয় প্রধান নির্বাহী
বিষয়শ্রেণী:কানাডীয় নারী ব্যবসায়ী
বিষয়শ্রেণী:সান ফ্রান্সিসকো, ক্যালিফোর্নিয়ার ব্যক্তি
বিষয়শ্রেণী:রায়ার্সন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইকিপিডিয়া ব্যক্তি
বিষয়শ্রেণী:ব্রিজটাউনের ব্যক্তি
বিষয়শ্রেণী:কানাডীয় উইকিমিডিয়ান
বিষয়শ্রেণী:কানাডীয় নারী প্রধান নির্বাহী